નાણા મંત્રાલય CPSE એક્સચેન્જ ટ્રેડેડ ફંડ(ETF)ની ફોલો-ઓન પબ્લિક ઓફર આ મહિનાના અંતે લોન્ચ કરશે, જેના મારફતે તેને 8000 કરોડ રૂપિયા એકત્ર થશે તેવો અંદાજ છે. CPSE ETF અંતર્ગત આ ચોથો તબક્કો લોન્ચ થશે. તેમાં 10 બ્લુચિપ કંપનીઓના શેરમાં રોકાણ કરવામાં આવે છે. અગાઉના ત્રણ તબક્કામાં સરકારે 11,500 કરોડ રૂપિયા એકત્ર કર્યા હતા. મંત્રાલય નવા તબક્કા અંતર્ગત કંપનીઓનો પોર્ટફોલિયો બદલવાની કામગીરીમાં હાલ લાગેલું છે. તે ચાર નવા CPSE નો ઉમેરો કરશે અને ત્રણ કંપનીઓ-ગેઈલ, એન્જિનિયર્સ ઈન્ડિયા અને કન્ટેનર કોર્પોરેશન ઓફ ઈન્ડિયાની તેમાંથી બાદબાકી કરશે. આ ત્રણનું વેઈટેજ અનુક્રમે 11.25 ટકા, 5.08 ટકા અને 2.28 ટકા છે.મંત્રાલયના અધિકારીએ કહ્યું હતું કે ‘અમે નવેમ્બરના અંત સુધીમાં CPSE ETFનો ચોથો તબક્કો લોન્ચ કરવા વિચારી રહ્યા છીએ. આ ઈશ્યુમાં ઓવર-સબ્સ્ક્રીપ્શન જાળવી રાખવા માટે ગ્રીન-શૂ ઓપ્શન રહેશે. ઈશ્યુ દ્વારા 8000 કરોડ રૂપિયા એકત્ર કરવાનો લક્ષ્યાંક છે.